Α4-0298/96

Πρόταση απόφασης του Συμβουλίου για τη θέσπιση ενός Πρώτου Πολυετούς Προγράμματος υπέρ του Ευρωπαϊκού Τουρισμού «PHILOXENIA» (1997-2000) (COM(96)0168 - C4-0356/96 - 96/0127 (CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική αναφορά 1α (νέα)

>Κείμενο μετά την ψηφοφορία στο ΕΚ>

έχοντας υπόψη τη δήλωση που περιέχεται στην τελική πράξη της Συνθήκης της ΕΕ σχετικά με τις εξόχως απόκεντρες περιφερειακές περιοχές της Κοινότητας,

(Τροπολογία 2)

Πρώτη αιτιολογική σκέψη

>Αρχικό κείμενο>

εκτιμώντας ότι, λόγω της αυξανόμενης σημασίας και της φύσης του, αναγνωρίζεται ότι ο τουρισμός μπορεί να συμβάλει στην επίτευξη των στόχων της Κοινότητας και ειδικότερα στην ανάπτυξη και την απασχόληση, την ενίσχυση της οικονομικής και κοινωνικής συνοχής και την προώθηση της ευρωπαϊκής ταυτότητας[semigr ]

>Κείμενο μετά την ψηφοφορία στο ΕΚ>

εκτιμώντας ότι, λόγω της αυξανόμενης σημασίας και της φύσης του, αναγνωρίζεται ότι ο τουρισμός μπορεί να συμβάλει στην επίτευξη των στόχων της Κοινότητας και ειδικότερα στην ανάπτυξη και την απασχόληση, την ενίσχυση της οικονομικής και κοινωνικής συνοχής ιδιαίτερα των λιγότερο ανεπτυγμένων περιφερειών και των απομακρυσμένων και νησιωτικών περιοχών καθώς και την προώθηση της ευρωπαϊκής ταυτότητας[semigr ]

(Τροπολογία 3)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

εκτιμώντας ότι οι λιγότερο ανεπτυγμένες, απομακρυσμένες και νησιωτικές περιφέρειες πρέπει να υιοθετήσουν κατάλληλα οικονομικά και φορολογικά μέτρα στον τομέα του τουρισμού προκειμένου να αντισταθμίσουν τα μειονεκτήματά τους[semigr ]

(Τροπολογία 4)

Αιτιολογική σκέψη 1β (νέα)

>Κείμενο μετά την ψηφοφορία στο ΕΚ>

ότι δεν έχει ακόμη αναγνωρισθεί επαρκώς η σημασία του τουρισμού ως βιομηχανικού κλάδου

(Τροπολογία 5)

Δεύτερη αιτιολογική σκέψη

>Αρχικό κείμενο>

εκτιμώντας ότι τα κοινοτικά μέτρα πρέπει να βελτιώσουν την ποιότητα και την ανταγωνιστικότητα του ευρωπαϊκού τουρισμού, έχοντας παράλληλα σαν στόχο και την ικανοποίηση των αναγκών του τουρίστα και την ορθολογική χρήση των φυσικών και πολιτιστικών πόρων καθώς και της τουριστικής υποδομής, συμβάλλοντας έτσι στην ισόρροπη και αειφόρο ανάπτυξη του τουρισμού[semigr ]

>Κείμενο μετά την ψηφοφορία στο ΕΚ>

εκτιμώντας ότι τα κοινοτικά μέτρα πρέπει να βελτιώσουν την ποιότητα και την ανταγωνιστικότητα της ευρωπαϊκής βιομηχανίας τουρισμού, έχοντας παράλληλα σαν στόχο και την ικανοποίηση των αναγκών του τουρίστα και την ορθολογική χρήση των φυσικών και πολιτιστικών πόρων καθώς και της τουριστικής υποδομής, συμβάλλοντας έτσι στην ισόρροπη και αειφόρο ανάπτυξη του τουρισμού, σύμφωνα με την AGENDA 21, που εγκρίθηκε με το πέρας της Διάσκεψης των Ηνωμένων Εθνών για το Περιβάλλον και την Ανάπτυξη (Ρίο ντε Τζανέιρο, 1992) και μεταφέρει την αρχή της αειφόρου ανάπτυξης σε λειτουργικά πρότυπα που θα εφαρμόζονται σε όλα τα επίπεδα της ανθρώπινης δράσης στο χώρο και στο οικοσύστημα για να αποφεύγεται στο μέλλον η τεράστια συγκέντρωση στο γεωγραφικό και ευρύτερο χώρο των «παλαιών» τουριστικών περιοχών που αντιμετωπίζουν ήδη προβλήματα συμφόρησης[semigr ]

(Τροπολογία 6)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

εκτιμώντας ότι στην πρόταση απόφασης του Ευρωπαϊκού Κοινοβουλίου και του Συμβουλίου σχετικά με την αναθεώρηση του κοινοτικού προγράμματος πολιτικής και δράσης στον τομέα του περιβάλλοντος και της αειφόρου ανάπτυξης «Προς μία αειφόρο ανάπτυξη» (1) ορίζεται ότι, για να επιταχυνθεί η εν λόγω διαδικασία και να εξασφαλισθεί η αποτελεσματικότερη εφαρμογή του στόχου που ορίζεται στο πρόγραμμα, η ίδια η Κοινότητα θα επικεντρώσει τις προσπάθειές της σε πέντε βασικές προτεραιότητες, μία εκ των οποίων αφορά την ανάπτυξη του αειφόρου τουρισμού[semigr ]

>Κείμενο μετά την ψηφοφορία στο ΕΚ>

(1) EE C 140 της 11.5.1996, σελ. 5

(Τροπολογία 7)

Έκτη αιτιολογική σκέψη

>Αρχικό κείμενο>

ότι η Επιτροπή εξέδωσε ένα Πράσινο Βιβλίο σχετικά με το ρόλο της Ένωσης στα θέματα του τουρισμού, η οποία έδωσε το έναυσμα για μια διαδικασία εκτεταμένων διαβουλεύσεων, των οποίων τα συμπεράσματα που παρουσιάστηκαν με την ευκαιρία του Φόρουμ ευρωπαϊκού τουρισμού, στις 8 Δεκεμβρίου 1995, επιβεβαιώνουν την ύπαρξη συναίνεσης ως προς τη σκοπιμότητα του να εξασφαλιστεί η συνέχεια της κοινοτικής δράσης στον τομέα του τουρισμού, την ανάγκη εξορθολογισμού της και τη δυνατότητα εμβάθυνσής της[semigr ]

>Κείμενο μετά την ψηφοφορία στο ΕΚ>

ότι η Επιτροπή εξέδωσε ένα Πράσινο Βιβλίο σχετικά με το ρόλο της Ένωσης στα θέματα του τουρισμού, το οποίο έδωσε το έναυσμα για μια διαδικασία εκτεταμένων διαβουλεύσεων, των οποίων τα συμπεράσματα που παρουσιάστηκαν με την ευκαιρία του Φόρουμ ευρωπαϊκού τουρισμού, στις 8 Δεκεμβρίου 1995, επιβεβαιώνουν την ύπαρξη συναίνεσης ως προς τη σημασία μιας πολιτικής τουρισμού σε ευρωπαϊκό επίπεδο που δεν θα δημιουργεί περισσότερη γραφειοκρατία και ρυθμίσεις[semigr ] την αναγνώριση της τουριστικής βιομηχανίας[semigr ] τη σκοπιμότητα να εξασφαλισθεί η συνέχεια της κοινοτικής δράσης, ιδιαίτερα υπέρ των μικρομεσαίων επιχειρήσεων και της κατάρτισης[semigr ] την ανάγκη λογιστικής οργάνωσης και αριστοποίησης των τουριστικών πόρων[semigr ] και τη δυνατότητα εμβάθυνσης σ' αυτή την κοινοτική δράση[semigr ]

(Τροπολογία 8)

Έβδομη αιτιολογική σκέψη

>Αρχικό κείμενο>

ότι το Ευρωπαϊκό Κοινοβούλιο στα ψηφίσματά του της 18ης Ιανουαρίου 1994, της 15ης Δεκεμβρίου 1994 και της 13ης Φεβρουαρίου 1996, και η Οικονομική και Κοινωνική Επιτροπή στη γνωμοδότηση πρωτοβουλίας της 15ης Σεπτεμβρίου 1994 και στη γνωμοδότηση της 14ης Σεπτεμβρίου 1995 επιβεβαίωσαν την ανάγκη ενίσχυσης των κοινοτικών δράσεων υπέρ του τουρισμού και εξέφρασαν την επιθυμία να χαραχτεί μια γνήσια μεσοπρόθεσμη και μακροπρόθεσμη τουριστική στρατηγική[semigr ] ότι η Επιτροπή των Περιφερειών στη γνωμοδότησή της της 16ης Νοεμβρίου 1995 κρίνει ότι χρειάζεται περισσότερο δραστήρια και καλύτερα συντονισμένη συμβολή εκ μέρους της Κοινότητας προκειμένου να υποστηριχθεί η δυναμική ανάπτυξη του τουρισμού και να καλυφθεί το ευρύ φάσμα των τουριστικών δραστηριοτήτων[semigr ]

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο στα ψηφίσματά του της 11ης Ιουνίου 1991 (1), της 18ης Ιανουαρίου 1994, της 15ης Δεκεμβρίου 1994 και της 13ης Φεβρουαρίου 1996 και της 13ης Μαρτίου 1996 (2), και η Οικονομική και Κοινωνική Επιτροπή στη γνωμοδότηση πρωτοβουλίας της 15ης Σεπτεμβρίου 1994 και στη γνωμοδότηση της 14ης Σεπτεμβρίου 1995, επιβεβαίωσαν την ανάγκη ενίσχυσης των κοινοτικών δράσεων υπέρ του τουρισμού και εξέφρασαν την επιθυμία να χαραχτεί μια γνήσια μεσοπρόθεσμη και μακροπρόθεσμη τουριστική στρατηγική στο πλαίσιο της εσωτερικής αγοράς με πρωταρχικό στόχο τη δημιουργία απασχόλησης[semigr ] ότι η Επιτροπή των Περιφερειών στη γνωμοδότησή της της 16ης Νοεμβρίου 1995 κρίνει ότι χρειάζεται περισσότερο δραστήρια και καλύτερα συντονισμένη συμβολή εκ μέρους της Κοινότητας προκειμένου να υποστηριχθεί η δυναμική ανάπτυξη του τουρισμού και να καλυφθεί το ευρύ φάσμα των τουριστικών δραστηριοτήτων[semigr ] και ότι, για όλους αυτούς τους λόγους, στα πλαίσια της τήρησης της αρχής της επικουρικότητας, ο τουρισμός στις κοινοτικές και διεθνείς του πτυχές, ως θεμελιώδης στόχος της Ευρωπαϊκής Ένωσης, θα πρέπει να συμπεριληφθεί στη Συνθήκη ως ίδιος και ανεξάρτητος τομέας της κοινής πολιτικής στο πλαίσιο της εσωτερικής αγοράς[semigr ]

>Κείμενο μετά την ψηφοφορία στο ΕΚ>

(1) ΕΕ C 183 της 15.7.1991, σελ. 74

(2) ΕΕ C 96 της 1.4.1996, σελ. 77

(Τροπολογία 9)

Ατιολογική σκέψη 7α (νέα)

>Κείμενο μετά την ψηφοφορία στο ΕΚ>

εκτιμώντας ότι το Ευρωπαϊκό Συμβούλιο της Φλωρεντίας της 21ης και 22ας Ιουνίου 1996 όρισε, μεταξύ των στόχων της αναθέωρησης των Συνθηκών, την προσέγγιση της Ένωσης στους πολίτες της και συγκεκριμένα:

>Κείμενο μετά την ψηφοφορία στο ΕΚ>

- ανταποκρινόμενη στις προσδοκίες τους σχετικά με την παροχή υψηλού επιπέδου απασχόλησης και κοινωνικής προστασίας

>Κείμενο μετά την ψηφοφορία στο ΕΚ>

- καθιστώντας αποτελεσματικότερη την προστασία του περιβάλλοντος εξασφαλίζοντας την αειφόρο ανάπτυξη

>Κείμενο μετά την ψηφοφορία στο ΕΚ>

- ενισχύοντας την ιδιότητα του ευρωπαίου πολίτη και παράλληλα σεβόμενη την εθνική ταυτότητα και τις παραδόσεις των κρατών μελών[semigr ]

>Κείμενο μετά την ψηφοφορία στο ΕΚ>

εκτιμώντας, ως εκ τούτου, ότι μία τουριστική πολιτική σε ευρωπαϊκό επίπεδο, θα συνέβαλε στην απόλυτη εκπλήρωση των στόχων αυτών[semigr ]

>Κείμενο μετά την ψηφοφορία στο ΕΚ>

εκτιμώντας ότι ο ταχύτερος τρόπος για τη δημιουργία θέσεων εργασίας και τη στήριξη της τουριστικής βιομηχανίας θα ήταν η ολοκλήρωση της ενιαίας αγοράς και η καθιέρωση του ενιαίου νομίσματος[semigr ]

(Τροπολογία 10)

Αιτιολογική σκέψη 7β (νέα)

>Κείμενο μετά την ψηφοφορία στο ΕΚ>

ότι χρειάζεται να περιληφθούν μεταξύ των στόχων των Διαρθρωτικών και λοιπών κοινοτικών Ταμείων οι βασικές αρχές μιας τουριστικής πολιτικής σε ευρωπαϊκό επίπεδο, δηλαδή η αναγνώριση της τουριστικής βιομηχανίας - ιδιαίτερα της μικρομεσαίας επιχείρησης (ΜΜΕ) και των συνεταιρισμών - ένας ισορροπημένος και αειφόρος τουρισμός, η προστασία του τουρίστα-καταναλωτή, καθώς και η βελτίωση της ποιότητας του προϊόντος και η διαφοροποίησή του με την επιμόρφωση, η προαγωγή της Ευρώπης ως τουριστικός προορισμός και η συνεργασία με άλλες τρίτες χώρες της Ευρώπης[semigr ]

(Τροπολογία 11)

Aιτιολογική σκέψη 7γ (νέα)

>Κείμενο μετά την ψηφοφορία στο ΕΚ>

Εκτιμώντας ότι πρέπει να επιδοκιμαστεί το γεγονός ότι η Επιτροπή, βάσει του ψηφίσματος της 11ης Ιουνίου 1991 για την τουριστική πολιτική της Κοινότητας(1), της γνωμοδότησης της 14ης Φεβρουαρίου 1992 σχετικά με ένα κοινοτικό πρόγραμμα δράσης για τον τουρισμό(2) και του ψηφίσματος της 18ης Ιανουαρίου 1993 για τον τουρισμό καθ' οδόν προς το έτος 2000(3) σκοπεύει να υποβάλει έως τα τέλη 1996 ανακοίνωση σχετικά με τον τουρισμό για σεξ. Ωστόσο, απαιτείται η ανάληψη συμπληρωματικών ενεργειών και μέτρων στον τομέα του προγράμματος για τον τουρισμό, όπως π.χ. δημόσιες ενημερωτικές εκστρατείες και ευρωπαϊκές πρωτοβουλίες δικτύωσης για την καταπολέμηση του τουρισμού για σεξ, με τον απαιτούμενο συντονισμό και τη συνεργασία σε παγκόσμια κλίμακα[semigr ]

(1) ΕΕ C 183 της 15.7.1991, σελ. 74

(2) ΕΕ C 67 της 16.3.1992, σελ. 235

(3) ΕΕ C 44 της 14.2.1994, σελ. 61

(Τροπολογία 12)

Όγδοη αιτιολογική σκέψη

>Αρχικό κείμενο>

ότι είναι απαραίτητο να υπάρχει συνοχή και συμπληρωματικότητα μεταξύ των δράσεων που θα υλοποιηθούν βάσει του παρόντος προγράμματος και των άλλων κοινοτικών προγραμμάτων και πρωτοβουλιών που επηρεάζουν τον τουρισμό[semigr ]

>Κείμενο μετά την ψηφοφορία στο ΕΚ>

ότι είναι απαραίτητη η συνοχή και η συμπληρωματικότητα μεταξύ των δράσεων που θα υλοποιηθούν βάσει του παρόντος προγράμματος και των άλλων κοινοτικών προγραμμάτων και πρωτοβουλιών που επηρεάζουν τον τουρισμό[semigr ]

(Τροπολογία 13)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

ότι ο πρώτος χρόνος λειτουργίας του προγράμματος PHILOXENIA θα συμπέσει με το Ευρωπαϊκό Έτος κατά του Ρατσισμού του 1997, πράγμα που δημιουργεί δυνατότητες για αμοιβαία επωφελείς και εντατικότερες κοινές δράσεις[semigr ]

(Τροπολογία 14)

Ένατη αιτιολογική σκέψη

>Αρχικό κείμενο>

ότι η Επιτροπή θα επικουρείται από τη συμβουλευτική επιτροπή που συστάθηκε με την απόφαση 86/664/ΕΟΚ του Συμβουλίου και ότι κατά συνέπεια, πρέπει να παύσει να υφίσταται η επιτροπή που συστάθηκε με την απόφαση 92/421/ΕΟΚ[semigr ]

>Κείμενο μετά την ψηφοφορία στο ΕΚ>

ότι η Επιτροπή θα επικουρείται από τη συμβουλευτική επιτροπή που συστάθηκε με την παρούσα απόφαση, άρθρο 5, και ότι κατά συνέπεια, πρέπει να παύσει να υφίσταται η επιτροπή που συστάθηκε με την απόφαση 92/421/ΕΟΚ[semigr ]

(Τροπολογία 15)

Δέκατη αιτιολογική σκέψη

>Αρχικό κείμενο>

ότι τα μέτρα που προβλέπονται από την παρούσα απόφαση, σύμφωνα με την αρχή της επικουρικότητας, όπως προβλέπεται στο άρθρο 3 Β δεύτερο εδάφιο της Συνθήκης συμβάλλουν - με τον συντονισμό και τη συνεργασία - στο να αποκτήσουν προστιθέμενη αξία οι προσπάθειες που καταβάλλουν τα ενδιαφερόμενα μέρη σε τοπικό, περιφερειακό, εθνικό και διεθνές επίπεδο, επιτρέποντας έτσι στον ευρωπαϊκό τουρισμό να υπερνικήσει τις αδυναμίες του και να αξιοποιήσει τις τεράστιες δυνατότητές του[semigr ]

>Κείμενο μετά την ψηφοφορία στο ΕΚ>

ότι τα μέτρα που προβλέπονται από την παρούσα απόφαση, σύμφωνα με την αρχή της επικουρικότητας, όπως προβλέπεται στο άρθρο 3 Β δεύτερο εδάφιο της Συνθήκης συμβάλλουν - με τον συντονισμό και τη συνεργασία - στο να αποκτήσουν προστιθέμενη αξία οι προσπάθειες που καταβάλλουν τα ενδιαφερόμενα μέρη σε τοπικό, περιφερειακό, εθνικό και διεθνές επίπεδο, επιτρέποντας έτσι στον ευρωπαϊκό τουρισμό να βελτιώσει τις δυνατότητές του βιώσιμης χρησιμοποίησης των πόρων και να επωφεληθεί ισομερώς από τις τεράστιες δυνατότητές του για τη δημιουργία απασχολήσεων[semigr ]

(Τροπολογία 16)

Αιτιολογική σκέψη 11α (νέα)

>Κείμενο μετά την ψηφοφορία στο ΕΚ>

ότι στο τρίτο πολυετές πρόγραμμα υπέρ των μικρομεσαίων επιχειρήσεων (ΜΜΕ)(1) λαμβάνεται υπόψη ότι η συντριπτική πλειοψηφία των επιχειρήσεων που λειτουργούν στον τουριστικό τομέα είναι μικρομεσαίες και ότι, για τους λόγους αυτούς, τα δύο προγράμματα δράσης πρέπει να εστιάσουν πρωτοβουλίες σε ένα κοινό γενικό πλαίσιο στο οποίο θα τονίζονται οι ιδιαιτερότητες των τουριστικών ΜΜΕ[semigr ] ότι, για το λόγο αυτό, θα ήταν σκόπιμο, πριν από την περάτωση των προγραμμάτων PHILOXENIA και του προαναφερθέντος τρίτου προγράμματος για τις ΜΜΕ, να εξετασθεί η σκοπιμότητα υλοποίησης ενός πολυετούς προγράμματος υπέρ του τουρισμού και των μικρομεσαίων επιχειρήσεων (ΜΜΕ),

___________

(1) ΕΕ C 156 της 31.5.1996, σελ. 5

(Τροπολογία 17)

Δωδέκατη αιτιολογική σκέψη

>Αρχικό κείμενο>

ότι θα πρέπει να διασφαλιστεί ένα νομοθετικό και χρηματοοικονομικό περιβάλλον που να ευνοεί τον τουρισμό με ενισχυμένη συνεργασία, προκειμένου να βελτιωθούν οι επιδόσεις του ευρωπαϊκού τουρισμού[semigr ]

>Κείμενο μετά την ψηφοφορία στο ΕΚ>

ότι θα πρέπει να διασφαλιστεί ένα νομοθετικό και χρηματοοικονομικό περιβάλλον που να ευνοεί τον τουρισμό με ενισχυμένη συνεργασία και συνοχή των κρατών μελών με τη μεσολάβηση της ΕΕ και με σκοπό να βελτιωθούν οι επιδόσεις της ευρωπαϊκής τουριστικής βιομηχανίας[semigr ]

(Τροπολογία 18)

Δέκατη τρίτη αιτιολογική σκέψη

>Αρχικό κείμενο>

εκτιμώντας ότι η Κοινότητα θα πρέπει να βελτιώσει την ποιότητα του ευρωπαϊκού τουρισμού εισάγοντας καινοτομίες και κίνητρα με στόχο την προώθηση του αειφόρου τουρισμού και την εξάλειψη των εμποδίων που παρακωλύουν την τουριστική ανάπτυξη[semigr ]

>Κείμενο μετά την ψηφοφορία στο ΕΚ>

εκτιμώντας ότι η Κοινότητα θα πρέπει να βελτιώσει την ποιότητα του ευρωπαϊκού τουρισμού εισάγοντας συμπληρωματικές καινοτομίες και κίνητρα με στόχο την προώθηση του αειφόρου τουρισμού, την κατάρτιση για τη δημιουργία θέσεων απασχόλησης και την εξάλειψη των εμποδίων που παρακωλύουν την τουριστική ανάπτυξη[semigr ]

(Τροπολογία 39)

Δέκατη τέταρτη αιτιολογική σκέψη

>Αρχικό κείμενο>

εκτιμώντας ότι η προβολή της Ευρώπης ως τουριστικού προορισμού αναμένεται να συμβάλει στην αύξηση του αριθμού των επισκεπτών από τρίτες χώρες[semigr ]

>Κείμενο μετά την ψηφοφορία στο ΕΚ>

εκτιμώντας ότι, προκειμένου η προβολή της Ευρώπης ως γενικού τουριστικού προορισμού να συμβάλει στην αύξηση του αριθμού των ενδοκοινοτικών επισκεπτών και επισκεπτών από τρίτες χώρες τους οποίους προσελκύουν επίσης οι πολιτιστικές και θρησκευτικές εκδηλώσεις, καθώς και οι εκδηλώσεις που διοργανώνει η πολιτεία, που έχουν προγραμματιστεί ενόψει του έτους 2000, είναι απαραίτητο να αξιοποιηθεί κατά τρόπο ενιαίο η τουριστική κληρονομιά της Ευρωπαϊκής Ένωσης, καθορίζοντας εκ των προτέρων την κοινή ευρωπαϊκή ιδιότητα που θα χρησιμεύει ως σημείο αναφοράς για όλα τα κράτη της Ένωσης ώστε να αξιοποιηθούν κατά τρόπο ισόρροπο όλες οι αναπτυξιακές δυνατότητες[semigr ]

(Τροπολογία 20)

Δέκατη έκτη αιτιολογική σκέψη

>Αρχικό κείμενο>

εκτιμώντας ότι ιδιαίτερη προσοχή θα πρέπει να δοθεί σε δράσεις και πρωτοβουλίες στον τομέα του τουρισμού στο πλαίσιο της Ευρω-μεσογειακής συνεργασίας, όπως τούτο μνημονεύεται στη Διακήρυξη της Βαρκελώνης και στο πρόγραμμα εργασίας, που εγκρίθηκαν στις 27 και 28 Νοεμβρίου 1995[semigr ]

>Κείμενο μετά την ψηφοφορία στο ΕΚ>

εκτιμώντας ότι, σύμφωνα με το ψήφισμα του Συμβουλίου της 13ης Μαΐου 1996 σχετικά με την Ευρωμεσογειακή συνεργασία στον τομέα του τουρισμού (1), ιδιαίτερη προσοχή θα πρέπει να δοθεί σε δράσεις και πρωτοβουλίες στον τομέα του τουρισμού στο πλαίσιο της Ευρω-μεσογειακής συνεργασίας, όπως τούτο μνημονεύεται στη Διακήρυξη της Βαρκελώνης και στο πρόγραμμα εργασίας, που εγκρίθηκαν στις 27 και 28 Νοεμβρίου 1995[semigr ] και ότι, κατά συνέπεια, το παρόν πρόγραμμα θα πρέπει να είναι ανοιχτό σε όλες τις μεσογειακές χώρες, λαμβάνοντας ως βάση συνεργασίας την ανάπτυξη των τουριστικών πολιτικών εκ μέρους των τρίτων μεσογειακών χωρών - σύμφωνα με την agenda 21 - που δεν δημιουργούν αθέμιτο ανταγωνισμό[semigr ]

>Κείμενο μετά την ψηφοφορία στο ΕΚ>

(1) ΕΕ C 155, της 30.5.1996, σελ. 1

(Τροπολογία 21)

Άρθρο 1, εδάφιο 1α (νέο)

>Κείμενο μετά την ψηφοφορία στο ΕΚ>

Το πρόγραμμα αυτό θα συντονίζεται στις επιχειρησιακές του πτυχές με το Τρίτο Πολυετές Πρόγραμμα υπέρ των Μικρομεσαίων Επιχειρήσεων (ΜΜΕ) στην Ευρωπαϊκή Ένωση.

(Τροπολογία 22)

Άρθρο 2, παράγραφος 1, πρώτο εδάφιο

>Αρχικό κείμενο>

1. Το πρόγραμμα που αναφέρεται στο άρθρο 1 και περιλαμβάνει τις δράσεις που προβλέπονται στο παράρτημα έχει ως γενικό στόχο, μέσω του συντονισμού και της συνεργασίας, να υποδαυλίσει τη βελτίωση της ποιότητας και την ανταγωνιστικότητα του ευρωπαϊκού τουρισμού, προκειμένου να συμβάλει στην ανάπτυξη και απασχόληση.

>Κείμενο μετά την ψηφοφορία στο ΕΚ>

1. Το πρόγραμμα που αναφέρεται στο άρθρο 1 και περιλαμβάνει τις δράσεις που προβλέπονται στο παράρτημα έχει ως γενικό στόχο, μέσω του συντονισμού και της συνεργασίας, να υποδαυλίσει τη βελτίωση της ποιότητας και την ανταγωνιστικότητα του ευρωπαϊκού τουρισμού, προκειμένου να συμβάλει στην ανάπτυξη και απασχόληση και επίσης να κατευθύνει κάθε είδους τουριστική δραστηριότητα στα πλαίσια της βιωσιμότητας.

(Τροπολογίες 23 και 36)

Άρθρο 3, παράγραφος 1

>Αρχικό κείμενο>

1. Τα κριτήρια για τη χορήγηση κοινοτικής χρηματοδοτικής ενίσχυσης, πέραν των αναφερομένων στο άρθρο 3 Β, δεύτερο εδάφιο της Συνθήκης, περιλαμβάνουν και εκείνα που αφορούν:

- τη σχέση κόστους-αποτελεσματικότητας[semigr ]

- μια προσέγγιση συνεργασίας διεθνικού, κατά το δυνατόν, χαρακτήρα[semigr ]

- το σημαντικό αντίκτυπο στον κοινοτικό τουρισμό ή, τουλάχιστον, η δυνατότητα μεταφοράς στο επίπεδο αυτό[semigr ]

- τη συνεκτίμηση της αρχής της αειφόρου ανάπτυξης.

>Κείμενο μετά την ψηφοφορία στο ΕΚ>

1. Τα κριτήρια για τη χορήγηση κοινοτικής χρηματοδοτικής ενίσχυσης, πέραν των αναφερομένων στο άρθρο 3 Β, δεύτερο εδάφιο της Συνθήκης, περιλαμβάνουν και εκείνα που αφορούν:

- τη σχέση κόστους-αποτελεσματικότητας[semigr ]

- μια προσέγγιση συνεργασίας διεθνικού ή διαπεριφερειακού, κατά το δυνατόν, χαρακτήρα ή που θα συμβάλλει στον περιορισμό των ανισοτήτων έναντι των νησιωτικών, απομακρυσμένων και ιδιαίτερα απομακρυσμένων περιφερειών[semigr ]

- το σημαντικό αντίκτυπο στον κοινοτικό τουρισμό ή, τουλάχιστον, η δυνατότητα μεταφοράς στο επίπεδο αυτό[semigr ]

- τη συνεκτίμηση της αρχής της αειφόρου ανάπτυξης και τη βελτίωση της ποιότητας και της ασφάλειας του τουρίστα[semigr ]

- μη δυνατότητα χρηματοδότησης στο πλαίσιο άλλων προγραμμάτων ή κοινοτικών δράσεων εξαιρουμένων των διατάξεων που προβλέπονται στο άρθρο 1[semigr ]

- συμβολή στην εξάλειψη του εποχιακού χαρακτήρα των θέσεων εργασίας, με την τήρηση των ωραρίων εργασίας και των εθνικών συμβάσεων του τομέα, και της φορολογικής και κοινωνικής νομοθεσίας[semigr ]

>Κείμενο μετά την ψηφοφορία στο ΕΚ>

1α. στην περίπτωση χορήγησης κοινοτικής χρηματοδότησης σε ΜΜΕ που λειτουργούν στον τουριστικό τομέα, τα κριτήρια εφαρμογής για τη χορήγηση της εν λόγω ενίσχυσης είναι εκείνα που καθορίζονται στην παράγραφο 1, οι δε πόροι χορηγούνται από το τρίτο πολευτές πρόγραμμα για τις ΜΜΕ (1997-2000)

(Τροπολογία 24)

Άρθρο 5

>Αρχικό κείμενο>

1. Η Επιτροπή επικουρείται από τη συμβουλευτική επιτροπή τουρισμού που συστάθηκε με την απόφαση 86/664/ΕΟΚ του Συμβουλίου. Η επιτροπή που συστάθηκε βάσει του άρθρου 3, παράγραφος 2 της απόφασης 92/421/ΕΟΚ του Συμβουλίου, παύει να υφίσταται.

>Κείμενο μετά την ψηφοφορία στο ΕΚ>

1. Η Επιτροπή επικουρείται από μία συμβουλευτική επιτροπή η οποία αποτελείται από αντιπροσώπους των κρατών μελών, των χρηστών και των ενδιαφερομένων οικονομικών και κοινωνικών κατηγοριών που ασκούν δραστηριότητα στον τομέα του τουρισμού καθώς επίσης εκπρόσωπος της Επιτροπής Μεταφορών και Τουρισμού του Ευρωπαϊκού Κοινοβουλίου. Η επιτροπή που συστάθηκε βάσει του άρθρου 3, παράγραφος 2 της απόφασης 92/421/ΕΟΚ του Συμβουλίου, παύει να υφίσταται.

>Αρχικό κείμενο>

2. Ο εκπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό μέσα σε προθεσμία την οποία μπορεί να ορίσει ο πρόεδρος ανάλογα με

>Κείμενο μετά την ψηφοφορία στο ΕΚ>

2. Ο εκπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό μέσα σε προθεσμία την οποία μπορεί να ορίσει ο πρόεδρος ανάλογα με τον επείγοντα χαρακτήρα του θέματος, προβαίνοντας, εν ανάγκη, σε ψηφοφορία.

>Αρχικό κείμενο>

Η γνώμη καταχωρείται στα πρακτικά[semigr ] επιπλέον, κάθε κράτος μέλος έχει το δικαίωμα να ζητήσει την καταχώρηση της άποψής του στα πρακτικά.

>Κείμενο μετά την ψηφοφορία στο ΕΚ>

Η γνώμη καταχωρείται στα πρακτικά[semigr ] επιπλέον, κάθε κράτος μέλος έχει το δικαίωμα να ζητήσει την καταχώρηση της άποψής του στα πρακτικά.

>Αρχικό κείμενο>

Η Επιτροπή λαμβάνει στο μέγιστο δυνατό βαθμό υπόψη τη γνώμη της επιτροπής, την οποία και ενημερώνει για τον τρόπο με τον οποίο ελήφθη υπόψη η γνώμη της.

>Κείμενο μετά την ψηφοφορία στο ΕΚ>

Η Επιτροπή λαμβάνει στο μέγιστο δυνατό βαθμό υπόψη τη γνώμη της επιτροπής, την οποία και ενημερώνει για τον τρόπο με τον οποίο ελήφθη υπόψη η γνώμη της.

>Κείμενο μετά την ψηφοφορία στο ΕΚ>

2α. Η επιτροπή θα πραγματοποιεί δημόσιες συνεδριάσεις. Επίσης, θα δημοσιεύει τρεις εβδομάδες πριν τις ημερήσιες διατάξεις των συνεδριάσεών της, τα πρακτικά των συνεδριάσεων αυτών και θα καταρτίσει δημόσιο μητρώο των δηλώσεων συμφερόντων των μελών της.

(Τροπολογία 25)

Άρθρο 6, παράγραφος 2α (νέα)

>Κείμενο μετά την ψηφοφορία στο ΕΚ>

2α. Το παρόν πρόγραμμα, σύμφωνα με τους στόχους και τις αρχές της Διακήρυξης της Βαρκελώνης που εγκρίθηκε μετά την Ευρωμεσογειακή Διάσκεψη της 27ης και 28ης Νοεμβρίου 1995 - θα είναι ανοικτό για τα συνδεδεμένα μέλη της Μεσογείου επί τη βάσει συμπληρωματικής πίστωσης, σύμφωνα με τους ίδιους κανόνες που εφαρμόζονται στις χώρες της ΕΖΕΣ που αποτελούν μέρος του συμφώνου του ΕΟΧ και σύμφωνα με τις διαδικασίες που έχουν συμφωνηθεί με τις εν λόγω χώρες. Θα πληρούνται οι αρχές και οι οδηγίες που συνιστούν το κοινοτικό κεκτημένο (ιδιαίτερα το κοινωνικό και περιβαλλοντικό κεκτημένο) στο μέτρο που αυτά επηρεάζουν τον τουρισμό.

(Τροπολογία 26)

Παράρτημα, Τμήμα Α

>Αρχικό κείμενο>

1. Ανάπτυξη της πληροφόρησης σε θέματα τουρισμού

>Κείμενο μετά την ψηφοφορία στο ΕΚ>

1. Συγκέντρωση πληροφοριών για τον τουρισμό που υφίσταται ήδη στα κράτη μέλη

>Αρχικό κείμενο>

- Παγίωση του ευρωπαϊκού συστήματος για τον τουρισμό με βελτίωση της διαθεσιμότητας αξιόπιστων και ενημερωμένων στατιστικών στοιχείων.

>Κείμενο μετά την ψηφοφορία στο ΕΚ>

- Δημιουργία ενός ευρωπαϊκού δικτύου έρευνας και τεκμηρίωσης για τον τουρισμό

>Αρχικό κείμενο>

- Διενέργεια ερευνών, μελετών, και θεωρητικών και πρακτικών αναλύσεων, λαμβανομένων υπόψη των αναγκών της τουριστικής βιομηχανίας.

>Κείμενο μετά την ψηφοφορία στο ΕΚ>

- Υποστήριξη της δημιουργίας ιδρυμάτων τουριστικών σπουδών στα ευρωπαϊκά πανεπιστήμια

>Αρχικό κείμενο>

2. Συγκέντρωση πληροφοριών για τον τουρισμό από άλλες πηγές

>Κείμενο μετά την ψηφοφορία στο ΕΚ>

2. Ανάπτυξη της πληροφόρησης σε θέματα τουρισμού

>Αρχικό κείμενο>

- Δημιουργία ενός ευρωπαϊκού δικτύου έρευνας και τεκμηρίωσης για τον τουρισμό.

>Κείμενο μετά την ψηφοφορία στο ΕΚ>

- Παγίωση του ευρωπαϊκού στατιστικού συστήματος για τον τουρισμό (με την Eurostat) που αναπτύχθηκε στην οδηγία 95/57/ΕΚ (1), διάθεση αξιόπιστων ενημερωμένων στατιστικών στοιχείων και κόστος τέτοιο ώστε να έχουν πρόσβαση οι μικρομεσαίες επιχειρήσεις και με διάδοση σε επίπεδο χρήστη.

>Κείμενο μετά την ψηφοφορία στο ΕΚ>

- διενέργεια ερευνών, μελετών, και θεωρητικών και πρακτικών αναλύσεων, λαμβανομένων υπόψη των παρουσών και μελλοντικών αναγκών της τουριστικής βιομηχανίας και των τουριστών[semigr ] οι πληροφορίες πρέπει να τίθενται στη διάθεση των κρατών μελών, των χρηστών και των ενδιαφερομένων οικονομικών και κοινωνικών φορέων που ασκούν δραστηριότητες στον τομέα του τουρισμού.

>Κείμενο μετά την ψηφοφορία στο ΕΚ>

2α. Διάδοση των τουριστικών πληροφοριών

>Κείμενο μετά την ψηφοφορία στο ΕΚ>

- Διευκόλυνση και εμβάθυνση κάθε πληροφορίας που αφορά τον τουρισμό αυξάνοντας την τουριστική κουλτούρα όλων των ενδιαφερομένων μερών και ιδιαίτερα των μικρομεσαίων επιχειρήσεων

>Κείμενο μετά την ψηφοφορία στο ΕΚ>

2β. Ανάπτυξη πολιτικής και βελτίωση της γνώσης σχετικά με τις τουριστικές μικρομεσαίες επιχειρήσεις

>Κείμενο μετά την ψηφοφορία στο ΕΚ>

- Σύνδεση της ανάπτυξης των τουριστικών μικρομεσαίων επιχειρήσεων με την πολιτική ανάπτυξης και βελτίωσης της γνώσης για τις μικρομεσαίες επιχειρήσεις, όπως προβλέπεται στο Τρίτο Πολυετές Πρόγραμμα υπέρ των Μικρομεσαίων Επιχειρήσεων[semigr ] τμήμα Τουρισμού στο Ευρωπαϊκό Παρατηρητήριο των ΜΜΕ[semigr ] αξιολόγηση των τρεχουσών πολιτικών δράσεων και κατάρτιση νέων προτάσεων για νέα κοινοτικά μέτρα στα πλαίσια που επηρεάζουν τις τουριστικές επιχειρήσεις, βάση δεδομένων σχετικά με τα μέτρα υπέρ των τουριστικών μικρομεσαίων επιχειρήσεων, διεύρυνση των αποστολών πληροφόρησης των κέντρων Euro Info (ETC) προς τις τουριστικές μικρομεσαίες επιχειρήσεις.

>Αρχικό κείμενο>

3. Διευκόλυνση της αξιολόγησης των κοινοτικών μέτρων που επηρεάζουν τον τουρισμό

>Κείμενο μετά την ψηφοφορία στο ΕΚ>

3 Εξασφάλιση της αποτελεσματικότητας και της αξιολόγησης των κοινοτικών μέτρων που επηρεάζουν τον τουρισμό

>Κείμενο μετά την ψηφοφορία στο ΕΚ>

- Αξιολόγηση των κοινοτικών δράσεων που επηρεάζουν τον τουρισμό

>Αρχικό κείμενο>

- Δημιουργία ενός μηχανισμού νομικής και χρηματοοικονομικής παρακολούθησης που θα επιτρέψει τη συστηματική αξιολόγηση των κοινοτικών μέτρων που επηρεάζουν τον τουρισμό.

>Κείμενο μετά την ψηφοφορία στο ΕΚ>

- Δημιουργία μεθόδου νομικής και χρηματοοικονομικής παρακολούθησης που θα επιτρέψει την πλήρωση των στόχων της τουριστικής πολιτικής σε ευρωπαϊκό επίπεδο, καθώς επίσης την συστηματική αξιολόγηση των κοινοτικών μέτρων που επηρεάζουν τον τουρισμό.

>Κείμενο μετά την ψηφοφορία στο ΕΚ>

- Οριζόντιος συντονισμός σε εσωτερικό και εξωτερικό επίπεδο της Επιτροπής

>Κείμενο μετά την ψηφοφορία στο ΕΚ>

- Ενσωμάτωση των στόχων της τουριστικής πολιτικής σε ευρωπαϊκό επίπεδο στις ήδη υφιστάμενες κοινοτικές πολιτικές, μέσω της μεγαλύτερης και βελτιωμένης ενοποίησης της μονάδας για τον τουρισμό στη ΓΔ ΧΧΙΙΙ

- Βελτίωση του συντονισμού των κρατών μελών και επιβεβαίωση των στόχων της τουριστικής πολιτικής σε ευρωπαϊκό επίπεδο στα διεθνή φόρα, ιδιαίτερα στο πλαίσιο της Παγκόσμιας Οργάνωσης Τουρισμού (ΠΟΤ)

(1) ΕΕ L 291, της 6.12.1995, σελ. 32

(Τροπολογία 27)

Παράρτημα, Τμήμα Β, σημείο 1, παύλες 1α και 1β (νέες)

>Κείμενο μετά την ψηφοφορία στο ΕΚ>

- Εκμετάλλευση των ήδη υφισταμένων δομών για την επίτευξη των ανωτέρω στόχων, όπως π.χ. των διεθνών εκθέσεων τουρισμού, δεδομένου ότι αποτελούν σήμερα ένα φόρουμ που αντικατοπτρίζει τις συνθήκες της αγοράς και επιτρέπει τη συλλογή στρατηγικών πληροφοριών με λογικό κόστος.

>Κείμενο μετά την ψηφοφορία στο ΕΚ>

- Κατάρτιση και παγιοποίηση κωδίκων συμπεριφοράς και αυτορυθμιζόμενων μηχανισμών του τομέα του τουρισμού (κατά αρνητικών τουριστικών πρακτικών όπως: προσφορά μη επιτρεπομένων καταλυμάτων ή προαγωγή του «σεξουαλικού τουρισμού», του «χουλιγκανισμού» κλπ.), υποστήριξη πρωτοβουλιών για την αποφυγή τους

(Τροπολογίες 28 και 37)

Παράρτημα, Τμήμα Γ, σημείο 1

>Αρχικό κείμενο>

1. Προώθηση του αειφόρου τουρισμού

>Κείμενο μετά την ψηφοφορία στο ΕΚ>

1. Προώθηση του αειφόρου τουρισμού στις κοινωνικοοικονομικές και περιβαλλοντικές πτυχές του

>Αρχικό κείμενο>

- Υποστήριξη τοπικών πρωτοβουλιών που αποβλέπουν στην καλύτερη διαχείριση των ροών επισκεπτών και την ενθάρρυνση της διασύνδεσής τους.

>Κείμενο μετά την ψηφοφορία στο ΕΚ>

- Πρωτοβουλίες που αποβλέπουν στην καλύτερη διαχείριση των ροών επισκεπτών (εποχιακός χαρακτήρας) με στόχο τη δημιουργία μόνιμων θέσεων απασχόλησης, λαμβάνοντας υπόψη τις ιδιαίτερες συνθήκες των χωρών που επωφελούνται του Ταμείου Συνοχής και των περιφερειών που λαμβάνουν ενίσχυση από τα διαρθρωτικά ταμεία (περιοχές με καθυστέρηση στον τομέα της ανάπτυξης, σε βιομηχανική παρακμή, γεωργικής αναδιάρθρωσης και εξαρτώμενες από την αλιεία) ιδίως νησιωτικές, απομακρυσμένες και ιδιαίτερα απομακρυσμένες περιφέρειες.

>Κείμενο μετά την ψηφοφορία στο ΕΚ>

- Δημιουργία συστήματος οικολογικής επίβλεψης που εφαρμόζεται στις τουριστικές επιχειρήσεις

>Αρχικό κείμενο>

- Υποστήριξη της εφαρμογής φιλικών προς το περιβάλλον συστημάτων διαχείρισης όσον αφορά τα τουριστικά καταλύματα

>Κείμενο μετά την ψηφοφορία στο ΕΚ>

- Υποστήριξη της εφαρμογής φιλικών προς το περιβάλλον συστημάτων διαχείρισης όσον αφορά τα τουριστικά καταλύματα

>Αρχικό κείμενο>

- Απονομή «Ευρωπαϊκού Βραβείου για τον Τουρισμό και το Περιβάλλον» (κάθε δύο χρόνια)

>Κείμενο μετά την ψηφοφορία στο ΕΚ>

- Απονομή «Ευρωπαϊκής Διάκρισης για τον Τουρισμό και το Περιβάλλον» (σε ετήσια βάση), με συμβολική αξία, που θα απονεμηθεί στις τοπικές αρχές και τις τουριστικές επιχειρήσεις που ικανοποιούν τις απαιτήσεις όσον αφορά τη βιωσιμότητα και την περιβαλλοντική ισορροπία

>Κείμενο μετά την ψηφοφορία στο ΕΚ>

- Πρωτοβουλίες για την ανάπτυξη του Ευρωπαϊκού Οργανισμού Τουρισμού, όπως ήδη εγκρίθηκε από το Ευρωπαϊκό Κοινοβούλιο και, ο οποίος, σε συνδυασμό με τον Ευρωπαϊκό Οργανισμό Περιβάλλοντος, θα μπορούσε να συμβάλει στον ορισμό προτεραιοτήτων μιας κοινοτικής πολιτικής τουρισμού, φιλικώς προς το περιβάλλον, να αναλύσει την ικανότητα υποδοχής ορισμένων κορεσμένων παραθαλάσσιων ζωνών και τους υπερεκμεταλλευμένους πόρους όπως το νερό κλπ., και να ελέγχει, συγχρόνως, τη συμμόρφωση με τις απαιτούμενες προϋποθέσεις ποιότητας: ψηφίσματα του ΕΚ της 15ης Δεκεμβρίου 1994 για κοινές δράσεις με επιπτώσεις στον τουρισμό(1) και της 13ης Φεβρουαρίου 1996 για την Πράσινη Βίβλο της Επιτροπής για τη σημασία της Ευρωπαϊκής Ένωσης για τον τουρισμό(2)[semigr ]

>Κείμενο μετά την ψηφοφορία στο ΕΚ>

- προώθηση εναλλακτικών και ήπιων μορφών κινητικότητας, όπως είναι η χρήση του ποδηλάτου και των δημόσιων/συλλογικών μεταφορικών μέσων σε τουριστικές περιοχές,

>Κείμενο μετά την ψηφοφορία στο ΕΚ>

- έρευνες για τις ελάχιστες συνθήκες ασφαλείας των τουριστών στα τουριστικά καταλύματα, κυρίως στα κάμπιγκ όσον αφορά την τοποθέτησή τους, την υποχρέωση να συνδέονται μηχανογραφικώς με την Υπηρεσία Προστασίας του Κοινού κλπ.

(1) ΕΕ C 18 της 23.1.95, σελ. 159

(2) ΕΕ C 65 της 4.3.96, σελ. 34

(Τροπολογία 29)

Παράρτημα, Τμήμα Γ, σημείο 1α (νέο)

>Κείμενο μετά την ψηφοφορία στο ΕΚ>

1α. Στρατηγικές για την καταπολέμηση του τουρισμού για σεξ

- υποστήριξη συγκεκριμένων δράσεων κατά του τουρισμού για σεξ (βιασμός των παιδιών, πορνεία, εμπόριο ανθρώπων, πορνογραφία και η μετάδοσή της μέσω δικτύων όπως είναι το INTERNET),

- περισσότερες γνώσεις σχετικά με τους γεωγραφικούς, οικονομικούς, νομικούς και πολιτιστικούς παράγοντες που προσδιορίζουν τον τουρισμό για σεξ,

- δημόσιες ενημερωτικές εκστρατείες εκ μέρους της ΕΕ για την πρόληψη του σεξουαλικού εμπορίου στον τομέα του τουρισμού,

- διαβούλευση με τους ταξιδιωτικούς πράκτορες.

(Τροπολογία 30)

Παράρτημα, Τμήμα Γ, σημείο 1β (νέο)

>Κείμενο μετά την ψηφοφορία στο ΕΚ>

1β. Κατάρτιση και απασχόληση

>Κείμενο μετά την ψηφοφορία στο ΕΚ>

- Συντονισμός, σε συνεργασία με τα ήδη υφιστάμενα ευρωπαϊκά προγράμματα, σπουδών για την εξασφάλιση της επαγγελματικής αναγνώρισης τεχνικών δραστηριοτήτων που αναπτύσσονται στο πλαίσιο του τουρισμού

>Κείμενο μετά την ψηφοφορία στο ΕΚ>

- προαγωγή της εκπαίδευσης και της τουριστικής κατάρτισης σε όλα τά επίπεδα σε συνεργασία με τα ήδη υφιστάμενα προγράμματα (SOCRATES, LEONARDO κλπ.)

>Κείμενο μετά την ψηφοφορία στο ΕΚ>

- αύξηση της χρησιμοποίησης των νέων τεχνολογιών στις τουριστικές μικρομεσαίες επιχειρήσεις

>Κείμενο μετά την ψηφοφορία στο ΕΚ>

- ανάπτυξη, σε συνεργασία με το πλαίσιο στήριξης για τις μικρομεσαίες επιχειρήσεις, ειδικών δράσεων που ευνοούν τη δημιουργία σταθερής απασχόλησης στις μικρομεσαίες επιχειρήσεις οι οποίες ασκούν δραστηριότητα στον τομέα του τουρισμού.

- ανάπτυξη πρωτοβουλιών, μεταξύ άλλων και πειραματικού χαρακτήρα που θα ευνοούν τις νέες μορφές απασχόλησης

- ανάπτυξη πρωτοβουλιών που θα προωθούνται μέσω των συνεταιρισμών χρησιμοποιώντας τους πόρους των προγραμμάτων για τις ΜΜΕ.

(Τροπολογία 31)

Παράρτημα, Τμήμα Γ, σημείο 2, παύλα

>Αρχικό κείμενο>

- Εντοπισμός, σε ευρωπαϊκή κλίμακα, των κυριότερων εμποδίων που συναντούν οι διάφορες μορφές τουρισμού καθώς και ειδικές κατηγορίες τουριστών (νέοι, ηλικιωμένοι και άτομα με ειδικές ανάγκες) και προώθηση πρόσφορων λύσεων.

>Κείμενο μετά την ψηφοφορία στο ΕΚ>

- Επεξεργασία λύσεων για την εξάλειψη των κυριοτέρων εμποδίων που συναντά ο τουρισμός γενικά (π.χ. εποχιακός χαρακτήρας, γλωσσική κατάρτιση, ελευθέρωση εναερίων μεταφορών κλπ), στις διάφορες μορφές του (πολιτιστικός, κοινωνικός, θεραπευτικός, αθλητικός, συνεδριακός, αγροτικός, αλιευτικός, κλπ), καθώς και ειδικές κατηγορίες τουριστών (νέοι, ηλικιωμένοι και άτομα με ειδικές ανάγκες).

(Τροπολογία 38)

Παράρτημα Γ, Τμήμα Γ, σημείο 2α (νέο)

>Κείμενο μετά την ψηφοφορία στο ΕΚ>

2α. Βελτίωση της ασφάλειας των τουριστών

>Κείμενο μετά την ψηφοφορία στο ΕΚ>

- θέσπιση κοινοτικών προδιαγραφών ασφάλειας για καταλύματα τουριστών.

(Τροπολογία 32)

Παράρτημα, Τμήμα Δ

>Αρχικό κείμενο>

Δ. Αύξηση του αριθμού τουριστών από τρίτες χώρες

>Κείμενο μετά την ψηφοφορία στο ΕΚ>

Δ. Αύξηση του αριθμού των κοινοτικών τουριστών και εκείνων που προέρχονται από τρίτες χώρες

>Αρχικό κείμενο>

1. Προβολή της Ευρώπης ως τουριστικού προορισμού

>Κείμενο μετά την ψηφοφορία στο ΕΚ>

1. Προβολή της Ευρώπης ως τουριστικού προορισμού

>Κείμενο μετά την ψηφοφορία στο ΕΚ>

- Αναζήτηση κοινής ταυτότητας της Ευρώπης (π.χ. κοινές ιστορικές και πολιτιστικές διαδρομές, Ιωβηλαιο έτος 2000 κλπ.) και ταυτόχρονα αναγνώριση του γεγονότος ότι η πολυμορφία της Ευρώπης αποτελεί τον κεντρικό πόλο έλξης της,

>Κείμενο μετά την ψηφοφορία στο ΕΚ>

- Αντανάκλαση της ταυτότητας αυτής στις εθνικές εκστρατείες των εθνικών οργανισμών τουρισμού (ΕΟΤ) και της Ευρωπαϊκής Επιτροπής Τουρισμού (ΕΕΤ) καθώς και στις διεθνείς εκθέσεις τουρισμού

>Κείμενο μετά την ψηφοφορία στο ΕΚ>

- Υλοποίηση εκστρατειών της Ευρωπαϊκής Ένωσης που θα συντονίζονται με τις εθνικές εκστρατείες και με τη συμμετοχή χορηγών (βλ. σημείο Β.1)

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου επί της πρότασης απόφασης της Επιτροπής προς το Συμβούλιο για τη θέσπιση ενός Πρώτου Πολυετούς Προγράμματος υπέρ του Ευρωπαϊκού Τουρισμού «PHILOXENIA» (1997- 2000) (COM(96)0168 - C4-0356/96 - 96/0127 (CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(96)0168 - 96/0127(CNS) ((EE C 222 της 31.07.1996, σελ. 9)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης ΕΚ (C4-0356/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τις γνωμοδοτήσεις της Επιτροπής Προϋπολογισμών, της Επιτροπής Περιφερειακής Πολιτικής και της Επιτροπής Πολιτισμού, Νεότητας, Παιδείας και Μέσων Ενημέρωσης (Α4-0298/96),

1. εγκρίνει την πρόταση της Επιτροπής με τις τροποποιήσεις που της επέφερε το Σώμα[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παρ. 2, της Συνθήκης ΕΚ[semigr ]

3. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

4. ζητεί να κινηθεί η διαδικασία συνεννόησης εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

6. Αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.